# **DĖL ROKIŠKIO RAJONO SAVIVALDYBĖS TARYBOS 2015 M. KOVO 27 D. SPRENDIMO NR. TS-79 „DĖL ROKIŠKIO RAJONO SAVIVALDYBĖS BŪSTO FONDO IR SOCIALINIO BŪSTO FONDO SĄRAŠŲ PATVIRTINIMO“ DALINIO PAKEITIMO**

2016 m. lapkričio 25 d. Nr. TS-

Rokiškis

# Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir Lietuvos Respublikos paramos būstui įsigyti ar išsinuomoti įstatymo 4 straipsnio 5 dalies 4 punktu, Rokiškio rajono savivaldybės taryba n u s p r e n d ž i a:

# P a k e i s t i Rokiškio rajono savivaldybės tarybos 2015 m. kovo 27 d. sprendimo Nr. TS-79 „Dėl Rokiškio rajono savivaldybės būsto fondo ir socialinio būsto fondo sąrašų patvirtinimo“ 1 punktu patvirtintą Rokiškio rajono savivaldybės būsto fondo sąrašą ir iš jo išbraukti parduotus butus:

|  |  |
| --- | --- |
| Buto adresas | Bendras naudingas plotas, kv. m |
| Rokiškio r., Jūžintų sen., Ragelių k., Ragelių g. 17-6  | 58,24 |
| Rokiškio r., Juodupės sen., Juodupės mstl., Bevardės skg. 3-4 | 20,69 |
| Rokiškis, Vilties g. 36-2 | 51,40 |
| Rokiškis, Vilties g. 36-8 | 66,34 |
| Rokiškis, Vilties g. 36-11 | 37,49 |
| Rokiškis, Vilties g. 36-14 | 51,38 |
| Rokiškis, Taikos g. 19-217 | 39,35 |

# Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Julė Bražionienė

**Rokiškio rajono savivaldybės tarybai**

**SAVIVALDYBĖS TARYBOS SPRENDIMO PROJEKTO ,, DĖL ROKIŠKIO RAJONO SAVIVALDYBĖS TARYBOS 2015 M. KOVO 27 D. SPRENDIMO NR. TS-79 „DĖL ROKIŠKIO RAJONO SAVIVALDYBĖS BŪSTO FONDO IR SOCIALINIO BŪSTO FONDO SĄRAŠŲ PATVIRTINIMO“ DALINIO PAKEITIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Nuo 2015 m. sausio 1 d. įsigaliojęs Lietuvos Respublikos paramos būstui įsigyti ar išsinuomoti įstatymas numato savivaldybės taryboms tvirtinti savivaldybės būsto fondo sąrašus. 2015 m. kovo 27 d. Rokiškio rajono savivaldybės tarybos sprendimu buvo patvirtintas Rokiškio rajono savivaldybės būsto fondo sąrašas. Pardavus 7 savivaldybės butus nuomininkams, reikia tuos butus išbraukti iš savivaldybės būsto fondo sąrašo.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos paramos būstui įsigyti ar išsinuomoti įstatymas, Rokiškio rajono savivaldybės tarybos 2015 m. kovo 27 d. sprendimas Nr. TS-79 „Dėl Rokiškio rajono savivaldybės būsto fondo ir socialinio būsto fondo sąrašų patvirtinimo”.

 **Sprendimo projekto esmė.**

Vadovaudamasi Lietuvos Respublikos paramos būstui įsigyti ar išsinuomoti įstatymu, Rokiškio rajono savivaldybės taryba 2015 m. birželio 26 d sprendimu Nr. TS-164 patvirtino parduodamų Rokiškio rajono savivaldybės būstų su pagalbinio ūkio paskirties pastatais sąrašą, į kurį buvo ir sprendimo projekte išvardinti 7 savivaldybės butai. Šie butai yra parduoti už turto vertintojų nustatytą rinkos kainą (bendra įplaukų suma už parduotus butus 37100 Eur), todėl teikiamame projekte numatyta išbraukti iš patvirtinto Rokiškio rajono savivaldybės būsto fondo sąrašo šiuos 7 parduotus savivaldybės butus. Savivaldybės būstų lieka 151, iš jų 93 – socialiniai būstai

 **Galimos pasekmės, priėmus siūlomą tarybos sprendimo projektą:**

**teigiamos** – patikslinamas savivaldybės būstų sąrašas.

**neigiamos** – nebus.

**Finansavimo šaltiniai ir lėšų poreikis**.

Sprendimo įgyvendinimui biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas-** Teisės akte nenumatoma reguliuoti visuomeninių santykių, susijusių su Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir viešųjų pirkimų skyriaus vedėja Julė Bražionienė